রক্ষণাত্মক মধ্যমাঠের খেলোয়াড় (ইংরেজিতে "ডিফেন্সিভ মিডফিল্ডার" বা "হোল্ডিং মিডফিল্ডার") হলেন তারা, যারা দলে রক্ষণভাগকে সাহায্য করার জন্য রক্ষণভাগের সামনে অবস্থান করেন। এই বিশেষজ্ঞ মধ্যমাঠের খেলোয়াড়দের দায়িত্ব হচ্ছে বিপক্ষ দলের আক্রমণ প্রতিহত করা, তাদের কাছ থেকে বল ছিনিয়ে নেয়া এবং অধিকতর আক্রমণাত্মক মধ্যমাঠের খেলোয়াড়কে বলের যোগান দেয়া। রক্ষণাত্মক মধ্যমাঠের খেলোয়াড়দের আরেকটি দায়িত্ব হচ্ছে বলের নিয়ন্ত্রণ আদায় করার পর আক্রমণের সূচনা করা। রক্ষণাত্মক মধ্যমাঠের খেলোয়াড়রা অনেক সময় ফুল-ব্যাক বা সেন্টার-ব্যাকের দায়িত্বও পালন করেন, যখন এই অবস্থানের খেলোয়াড়রা আক্রমণভাগে যোগ দেওয়ার জন্য মাঠে উপরের দিকে চলে যান। এই ধরনের মধ্যমাঠের খেলোয়াড়দের ৪–২–৩–১ এবং ৪–৪–২ ডায়মন্ড সজ্জা বা ফরমেশনে দেখা যায়। এধরনের খেলোয়াড়রা প্রতিপক্ষের আক্রমণ প্রতিহত করার পাশাপাশি আক্রমণের সূচনাও করেন।

রক্ষণাত্মক মধ্যমাঠের খেলোয়াড়
ফলস নম্বর-১০ বা ‘‘সেন্ট্রাল উইঙ্গার’’
পার্শ্বীয় মধ্যমাঠের খেলোয়াড়
"বাক্স-থেকে-বাক্স" মধ্যমাঠের খেলোয়াড়